Skemmtilegasti tími ársins er gengin í garð fyrir jólabarn eins og mig og alltaf gaman að stússast í eldhúsinu í jólabakstri og finna kökuilminn fylla heimilið . Ég baka alltaf eitthvað fyrir jólin fyrir heimilisfólkið eftir því hvað er á óskalista hjá börnunum hverju sinni og geri líka hollari sætindi fyrir mig til að eiga þegar mig langar í eitthvað sætt trít . Síðustu ár hef ég tamið mér að nota hollari sætuefni sem fara betur með blóðsykurinn og kroppinn . Það heldur mér í betra jafnvægi og kemur í veg fyrir að ég missi mig í sætindunum og leyfi mér því að njóta þess að fá mér hollari mola með kaffinu af einhverju heimagerðu góðgæti . Þetta árið prófaði ég að nota kollagen í orkukúlurnar mínar sem ég nota reglulega yfir árið sem millibita . Kollagen er eitt af mínum uppáhalds bætiefnum og ég nota það daglega fyrir betri heilsu , sterkari bein , fallegri húð , hár og neglur . Því er tilvalið að lauma því í jólabaksturinn ! Ég ætla að deila með ykkur uppskrift að jóla kollagen kúlum sem eru sneisafullar af næringu , trefjum , próteini og fitu og eru þar að auki sykurlausar . Þær henta fyrir þá sem eru á lágkolvetna og ketómataræði og okkur hin líka . Þessar kúlur eru frábært millimál til að grípa í og hafa með sér á ferðinni enda metta þær vel , draga úr sætindalöngum og hjálpa okkur að halda góðu blóðsykursjafnvægi yfir daginn . Jóla kollagen kúlurnar eru algjörir hollustumolar og ég mæli með því að þið hjúpið þær í sykurlausu súkkulaði til að gefa þeim meiri gúrm og sætu . Nældu þér í eintak af súkkulaði uppskriftabæklingnum mínum ef þig langar til þess að eignast mínar uppáhalds uppskriftir að sætindum , smákökum og bakkelsi sem allar eru án sykurs , hveitis og mjólkurvara hér 2 msk hörfræjamjöl frá Now 1 msk kakó duft frá Himnesk Hollusta 2 msk möndlu og heslihnetusmjör frá Monki 1 msk chia fræ frá Himnesk Hollusta 1 - 2 tsk kanill frá Himnesk Hollusta ½ -1 tsk kardimommur frá Kryddhúsið 1 msk hakkaðar heslihnetur 1 plata Sukrin Orginal súkkulaði Aðferð : Skellið öllum hráefnum í matvinnsluvél nema kókósmjöli , heslihnetum og Sukrin súkkulaði . Hrærið þangað til allt er blandað vel saman og orðið að deigi . Bætið við smá volgu vatni ef ykkur finnst þörf eða bætið smá möndlumjöli ef deigið of þunnt . Mótið í litlar kúlur ca 10 stk , veltið upp úr kókósmjöli eða bræðið súkkulaði yfir . Bræðið Sukrin súkkulaði yfir vatnsbaði , hjúpið kúlurnar upp úr súkkulaðinu og toppið með hökkuðum heslihnetum . Setjið á bakka og inn í ísskáp eða frystir . Geymist í 4 - 5 daga í ísskáp .